Хабаровск крайы

Хаба́ровск крайы — Рәсәй Федерацияһы субъекты, Алыҫ Көнсығыш федераль округы составына инә. Административ үҙәге — Хабаровск ҡалаһы. География Хабаровск крайы төньяҡта — Магадан өлкәһе һәм Саха Республикаһы, көнбайышта — Амур өлкәһе, көньяҡта — Йәһүд автономиялы өлкәһе, Приморье крайы һәм Ҡытай Халыҡ Республикаһы менән сиктәш. Крайҙың төньяҡ-көнсығыш һәм көнсығыш ярҙарын Тымыҡ океандың Охот диңгеҙе, ә көньяҡ-көнсығыш ярҙарын Япон диңгеҙе һыуҙары йыуа. Майҙаны (787 633 км²) буйынса Рәсәй Федерацияһы субъекттары араһында Хабаровск крайы дүртенсе урынды биләй һәм илдең дөйөм майҙанының 4,5 % тәшкил итә. Төп һырттары — Сихоте-Алинь, Сунтар-Хаята, Джугджур, Бурей, Дуссе-Алинь, Ям-Алинь. Иң бейек нөктәһе — Берилл тауы (2933 м), иң түбән нөктәһе — диңгеҙ кимәле. Крайҙың территорияһы көньяҡтан төньяҡҡа ҡарай 1800 км, көнбайыштан көнсығышҡа — 125—750 км һуҙылған. Тарих Хабаровск крайы 1938 йылдың 20 октябрендә Алыҫ Көнсығыш крайын Хабаровск һәм Приморье крайҙарына бүлеү һөҙөмтәһендә ойошторолған. Халҡы Рәсәй Дәүләт статистикаһы федераль хеҙмәте мәғлүмәттәре буйынса, край халҡы 1 334 552 (2016) кеше тәшкил итә. Халыҡ тығыҙлығы — 1.69 кеше/км2 (2016). Ҡала халҡы — 82.06 % (2015). Хабаровск крайында 1989 йылда — 2185, 2002 йылда — 1458, 2010 йылда — 1265 башҡорт йәшәгәне теркәлгән. Административ-территориаль бүленеш Край составына 2 ҡала округы, 17 муниципаль район, 29 ҡала биләмәһе һәм 188 ауыл биләмәһе инә. Иҫкәрмәләр Һылтанмалар Хабаровский край. Официальный информационный портал Сервер Правительства Хабаровского края 2008 йыл 7 сентябрь архивланған. Законодательство Хабаровского края Хабаровский край в справочнике-каталоге «Вся Россия» 2009 йыл 8 июнь архивланған. Устав Хабаровского края 2011 йыл 21 июль архивланған. Портал инновационного кластера авиастроения и судостроения Хабаровского края 2014 йыл 17 декабрь архивланған.